अर्जुन कपूर ने आलिया भट्ट को ट्रोल करने की कोशिश की, तो एक्ट्रेस की दोस्त ने दिया करारा जवाब  
अर्जुन कपूर ने आलिया भट्ट को किया ट्रोल 
एक्ट्रेस की दोस्त ने दिया करारा जवाब
अर्जुन कपूर ने उनके सफारी व्लॉग को लेकर ट्रोल किया
बॉलीवुड एक्टर अर्जुन कपूर (Arjun Kapoor) इन दिनों सोशल मीडिया पर काफी ज्यादा एक्टिव है और किसी न किसी कारण से हमेशा सुर्खियों में बने रहते हैं. इस बार भी उन्होंने कुछ ऐसा ही किया है. अर्जुन कपूर ने इस बार आलिया भट्ट (Alia Bhatt) को उनके अफ्रीकी सफारी व्लॉग को लेकर जमकर ट्रोल किया. आलिया भट्ट हाल ही में रणबीर कपूर के साथ छुट्टियां मनाने केन्या गई हुई थीं. उन्होंने इंस्टाग्राम पर एक फोटो शेयर कर अपने लेटेस्ट व्लॉग की जानकारी दी थी. उन्होंने इसके कैप्शन में लिखा था, 'जंगल में आपका स्वागत है, मेरी खूबसूरत अफ्रीका सफारी का नया व्लॉग आ चुका है'

A post shared by Alia (@aliaabhatt) on Sep 19, 2019 at 5:06am PDT

अर्जुन कपूर (Arjun Kapoor) ने आलिया भट्ट (Alia Bhatt) के इस कैप्शन पर परेशान होने वाला इमोजी के साथ लिखा  'व्लॉग'. दरअसल, अर्जुन ने  व्लॉग की स्पेलिंग पर सवाल उठाए हैं. अर्जुन कपूर ने इस तरह आलिया भट्ट को ट्रोल करने की कोशिश की. अर्जुन कपूर के इस कमेंट पर आलिया भट्ट की बेस्ट फ्रेंड अकांक्षा रंजन कपूर ने करारा जवाब देते हुए लिखा,  'अर्जुन ये अमीरों की बात है, तुम नहीं समझोगे.'
अर्जुन कपूर (Arjun Kapoor) के इस कमेंट का आलिया भट्ट (Alia Bhatt) की दोस्त ने इस तरह करारा जवाब दिया है. आलिया भट्ट ने हाल ही में अपना यूट्यूब चैनल भी लॉन्च किया था. इस चैनल पर वो अपने फैन्स के लिए वीडियो शेयर करती रहती हैं. वर्क फ्रंट की बात करें तो आलिया भट्ट (Alia Bhatt) जल्द ही अपने पापा महेश भट्ट के निर्देशन में बनी फिल्म 'सड़क 2 (Sadak 2)' में नजर आएंगी. ये फिल्म अगले साल जुलाई में रिलीज होगी. इसके अलावा आलिया भट्ट, रणबीर कपूर (Ranbir Kapoor) के साथ फिल्म 'ब्रह्मास्त्र (Brahmastra)' में भी दिखाई देंगी. अयान मुखर्जी के डायरेक्शन में बन रही ये फिल्म 2020 में रिलीज होगी. आलिया भट्ट और रणबीर कपूर की इस फिल्म को करण जौहर प्रोड्यूस कर रहे हैं.